title: Turkafe kolavaxe (trutca ke Ingres)
text: Meka lebaca male blis tezik zo skuyur. Bat ponaks va voleem ton toloyi kipi koe ilsuyafa vox metentuna darka belcer. Vanmiae bati kabduefi ki, kliera ke regvel stale gaberopafa tageltuca is ilsuyafa keska gazar. Soe tamapa va ponaks divfir, tulon xuta gu livaceem ke lingeks zo dolantiyir. Ingres va tondo limega dum ke lanyona trutca ke Raffaello (« tec lorik sedme int ») al narar. Va fentafi is flanceni afi gu trutca dere al getcar, numen batcoba va tezodaks ke voleem tuaxar ise jupekar da conya vamoer.